Na temelju odredbe članka 277 Zakona o trgovačkim društvima, te čl. 33 i 34 Statuta društva KONČAR – MJERNI TRANSFORMATORI d.d, Zagreb, Josipa Mokrovića 10, Uprava Društva saziva

**GLAVNU SKUPŠTINU DRUŠTVA**

koja će se održati dana 19.05.2016. godine u 13,30 sati u sjedištu Društva

Dnevni red:

1. Otvaranje Glavne skupštine i verifikacija nazočnih dioničara
2. Izvješće Uprave o stanju Društva za 2015. godinu
3. Izvješće Nadzornog odbora o obavljenom nadzoru poslovanja u 2015.godini
4. Informacija o temeljnim financijskim izvješćima za 2015. godinu s izvješćem revizora, nakon što su ih utvrdili Uprava i Nadzorni odbor Društva
5. Odluka o rasporedu raspoložive dobiti za 2015. godinu
6. Odluka o davanju razrješnice Upravi za vođenje Društva u 2015. godini
7. Odluka o davanju razrješnice Nadzornom odboru za nadzor poslovanja Društva u 2015. godini
8. Izvješće Uprave o odnosima s vladajućim društvom i povezanim društvima za 2015. godinu
9. Odluka o imenovanju revizora Društva za 2016. godinu
10. Odluka o nagradi za rad u Nadzornom odboru
11. Odluka o izmjeni Statuta

Prijedlog odluka:

Ad 2. Glavna skupština prima na znanje izvješće Uprave o stanju Društva za 2015. godinu.

Ad 3. Prima se na znanje izvješće Nadzornog odbora o obavljenom nadzoru za 2015. godinu.

Ad 4. Glavna skupština prima na znanje financijska izvješća za 2015. godinu utvrđena od strane Uprave i Nadzornog odbora Društva zajedno s izvješćem revizora o izvršenoj reviziji financijskih izvješća. Društvo je 2015. godine ostvarilo:

Ukupne prihode u iznosu od 200.344.019 kn

Ukupne rashode u iznosu od 186.168.507 kn

Dobit prije oporezivanja u iznosu od 14.175.512 kn

Porez na dobit 3.173.688 kn

Dobit nakon oporezivanja u iznosu od 11.001.824 kn

Ad 5. Glavna skupština donosi slijedeću odluku:

Od ostvarene dobiti nakon oporezivanja koja iznosi 11.001.823,89 kuna, dio u iznosu od 5.500.681,62 kunu prenosi se u zadržanu dobit, a dio u iznosu od 5.501.142,27 kuna raspoređuje se za isplatu dividendi. Dividenda za jednu dionicu iznosi 86,91 kunu.

Obrazloženje: Uprava i Nadzorni odbor KONČAR- Mjerni transformatori d.d. utvrdili su dana 21.03.2016. godine financijska izvješća Društva za 2015. godinu.

S obzirom da su zakonske, statutarne i ostale rezerve već popunjene, Uprava i Nadzorni odbor predložili su Glavnoj skupštini da se od ostvarene dobiti nakon oporezivanja koja iznosi 11.001.823,89 kuna, dio u iznosu od 5.500.681,62 kunu prenese u zadržanu dobit, a da se dio u iznosu od 5.501.142,27 kuna rasporedi za isplatu dividendi. Dividenda za jednu dionicu iznosi 86,91 kunu.

Rok isplate dividendi je najkasnije 30 dana od dana održavanja Glavne skupštine. Dividenda će se isplatiti onim dioničarima, koji budu upisani u depozitoriju Središnjeg klirinškog depozitarnog društva kao imatelji dionica na dan koji je 7 dana prije datuma održavanja Glavne skupštine.

Ad 6**.** Daje se razrješnica Upravi Društva za vođenje Društva u 2015. godini.

Ad 7. Daje se razrješnica Nadzornom odboru za obavljeni nadzor poslovanja Društva u 2015. godini.

Ad 8. Glavna skupština prima na znanje Izvješće o odnosima s povezanim društvima za 2015. godinu.

Ad 9. Za revizora financijskih izvješća društva Končar – Mjerni transformatori d.d. za 2016. godinu imenuje se zajednički PricewaterhouseCoopers d.o.o. iz Zagreba, Ulica kneza Ljudevita Posavskog 31/VI i Reconsult d.o.o. iz Zagreba, Trg hrvatskih velikana 4/1.

Ad 10. Članovima Nadzornog odbora Društva isplatit će se jednokratna nagrada u visini 1/10 ( jedna desetina ) iznosa nagrade predsjednika Uprave Društva po ostvarenom poslovnom rezultatu za 2015. godinu u neto iznosu, na koji će Društvo platiti poreze, prireze i doprinose.

Ad 11. Glavna skupština donosi slijedeću odluku o izmjenama Statuta Društva:

Članak 1.

U članku 28. u točki b) riječ i brojka “dva (2)” zamjenjuju se riječju i brojkom “tri (3)”.

Članak 2.

U članku 34. stavak 1. mijenja se i glasi:

“Glasilo Društva je internetska stranica trgovačkog suda na kojoj se nalazi sudski registar.”

U istom članku dodaje se novi stavak 2. koji glasi:

“Glavna skupština saziva se pozivom koji se objavljuje na internetskoj stranici na kojoj se nalazi sudski registar.”

Dosadašnji stavci 2., 3., 4. i 5. postaju stavci 3., 4., 5. i 6.

Članak 3.

Mijenja se članak 37. i novi glasi:

“Nadzorni odbor ima pet (5) članova, od kojih četiri (4) bira i razrješava Glavna skupština, a jednog (1) imenuju radnici sukladno odredbama Zakona o radu.

Članak 4.

Svi ostali članci Statuta ostaju nepromijenjeni.

Članak 5.

Izmjene Statuta stupaju na snagu danom upisa u sudski registar Trgovačkog suda u Zagrebu.

Članak 6.

Uprava Društva dužna je podnijeti prijavu upisa sudskom registru Trgovačkog suda u Zagrebu.

Uvjeti za sudjelovanje na Glavnoj skupštini:

Pravo sudjelovanja i glasovanja na Glavnoj skupštini imaju dioničari upisani u Središnjem klirinško depozitarnom društvo sedam dana prije održavanja skupštine koji će svoje sudjelovanje prijaviti Upravi Društva najmanje šest dana prije održavanja skupštine.

Dioničare mogu zastupati punomoćnici na temelju valjane pisane punomoći koju izda dioničar odnosno u ime dioničara koji je pravna osoba, osoba ovlaštena na zastupanje. Potpis opunomoćitelja mora biti ovjeren kod javnog bilježnika ili opunomoćitelj mora potpisati punomoć pred za to ovlaštenim zaposlenikom Društva.

Materijali za Glavnu skupštinu dostupni su dioničarima u sjedištu društva, radnim danom u vremenu od 12 do 14 sati od dana objavljivanja saziva Glavne skupštine.

Ako se Glavna skupština ne bi mogla održati u zakazano vrijeme zbog nepostojanja kvoruma određenog Statutom, Glavna skupština će se održati naredni dan u isto vrijeme i na istom mjestu.

Uprava Društva